স্কুল ছাদের চাঙর ভেঙে বিপত্তি! বন্ধ পরীক্ষা, অল্পের জন্য রক্ষা পেলেন শিক্ষক

বসিরহাট: স্কুল ছাদের চাঙর ভেঙে বিপত্তি। অল্পের জন্য রক্ষা পেলেন স্কুল শিক্ষক। বন্ধ পরীক্ষা। ঘটনা বসিরহাট মহকুমার হাসনাবাদের রুজিপুর আদর্শ অবৈতনিক প্রাথমিক বিদ্যালয়ের (Primary School)। স্কুলের বেহাল দশা মেনে নিলেন প্রধান শিক্ষক।

সূত্রের খবর, রুজিপুর আদর্শ অবৈতনিক প্রাথমিক বিদ্যালয়ের এই ঘটনা নতুন নয়। বহুদিন ধরে স্কুল ভবনের বেহাল দশা। এর আগেও একাধিকবার ছোটখাটো চাঙর ভেঙে পড়েছে। তবে সোমবার পরীক্ষা চলাকালীন এক শিক্ষকের মাথার উপর আচমকা বড় একটি চাঙর ভেঙে পড়ে। ছাত্রদের চিৎকারে শিক্ষক সরে গেলে দুর্ঘটনার হাত থেকে রক্ষা পান।

আরও পড়ুন: কোনও গ্রাহক যেন রেশন থেকে বঞ্চিত না হয়, নির্দেশিকা খাদ্যদফতরের

অভিভাবকদের এই ঘটনা নজরে আসতেই ক্ষোভে ফেটে পড়েন তাঁরা। আজ মঙ্গলবার ছাত্র-ছাত্রীরা স্কুলে পরীক্ষা দিতে আসলেও পরীক্ষা না দিয়ে তাঁদের ফিরিয়ে নিয়ে যান অভিভাবকরা। অভিভাবকদের এই আতঙ্ক যে স্বাভাবিক তা মেনে নেন প্রধান শিক্ষক।

প্রধান শিক্ষক মোহাম্মদ আলমগীর গাজীর দাবি, তিনি বহুবার ঊর্ধ্বতন কর্তৃপক্ষকে লিখিতভাবে এই ভবনের পুনঃনির্মাণের জন্য অনুরোধ করেছেন। কিন্তু এখনও কোনও সুরাহা মেলেনি। বড়সড় দুর্ঘটনার হাত থেকে রক্ষা পেয়েছে স্কুলের শিক্ষক। আর আজ স্কুলের বেহাল দশার কারণেই বন্ধ হয়ে গেল পরীক্ষা।

দেখুন অন্য খবর

The post স্কুল ছাদের চাঙর ভেঙে বিপত্তি! বন্ধ পরীক্ষা, অল্পের জন্য রক্ষা পেলেন শিক্ষক first appeared on KolkataTV.

The post স্কুল ছাদের চাঙর ভেঙে বিপত্তি! বন্ধ পরীক্ষা, অল্পের জন্য রক্ষা পেলেন শিক্ষক appeared first on KolkataTV.